

**ДО**

**РЪКОВОДИТЕЛИТЕ НА ДЕТСКИТЕ ЗАВЕДЕНИЯ**

**НА ВНИМАНИЕТО НА**

**МЕДИЦИНСКИТЕ СПЕЦИАЛИСТИ В ДЕТСКИТЕ ЗАВЕДЕНИЯ**

**Относно:** Указания за прилагане на разпоредбата на чл. 4, ал. 5 от Наредба №3 за здравните изисквания към детските градини.

**УВАЖАЕМИ ГОСПОЖИ И ГОСПОДА ДИРЕКТОРИ,**

Във връзка с множество запитвания и неясноти по отношение на тълкуването и прилагане разпоредбите на чл. 4, ал. 5 от Наредба №3 от 2007 г. за здравните изисквания към детските градини, Ви информирам:

Цитираната разпоредба касае предоставянето на медицинска бележка от личния лекар за липса на контакт със заразно болен, при отсъствие на детето от детска градина за повече от 10 дни. Изискването цели опазването здравето на децата и предотвратяване възникването на инфекциозни заболявания в организирани колективи, като контролът по изпълнението й се извършва от Регионалните здравни инспекции.

В разпоредбата не е посочено в какви дни се изчислява срокът, поради което при предстоящи изменения и допълнения на горецитираната наредба, конкретния текст ще бъде ревизиран и прецизиран.

Във връзка с гореописаното, дотогава и въз основа на чл. 51, ал. 1 от Закона за нормативните актове, обн. в ДВ. бр. 27от 3 април1973 г., посоченият период следва да се тълкува като 10 неприсъствени дни, които не включват почивните и празничните дни.

**С уважение**,

